На основу члана 27, став 1, тачка 25 Закона о локалној самоуправи („Службени лист Црне Горе“, бр. 002/18, 024/19, 038/20, 050/22, и 084/22), члана 67 став 5 Закона о раду („Службени лист Црне Горе“, бр. 074/19, 008/21, 059/21, 068/21 и 145/21 ), члана 15 став 1 тачка 25 и члана 34 став 2 Статута Општине Зета („Службени лист Црне Горе – општински прописи“, бр. 012/23), Скупштина Општине Зета на сједници одржаној дана \_\_\_\_\_\_\_\_\_\_, д о н о с и –

**ОДЛУКА**

**о радном времену**

**I ОПШТЕ ОДРЕДБЕ**

**Члан 1**

Овом Одлуком уређује се распоред, почетак и завршетак радног времена правних лица и предузетника (у даљем тексту: привредни субјекти) који се баве комуналним дјелатностима, унутрашњом трговином (у даљем тексту: трговина), угоститељством и туризмом, занатством, културом, спортом, играма на срећу и забавним играма на територији Општине Зета.

**Члан 2**

Изрази који се у овој одлуци користе за физичка лица у мушком роду, подразумијевају исте изразе за физичка лица у женском роду.

**Члан 3**

Привредни субјекат дужан је да одлуку о распореду радног времена, у смислу закона којим се уређује област рада, достави посебној служби локалне управе надлежној за послове комуналног надзора (у даљем тексту: Комунална полиција) ради овјере штамбиљем.

Одлуку из става 1 овог члана привредни субјекат дужан је да држи у објекту у коме обавља дјелатност из члана 1 ове одлуке.

**Члан 4**

Када је овом одлуком радно вријеме за одређену дјелатност или на одређеним пословима прописано у одређеном трајању, надлежни орган привредног субјекта може одлуком о распореду радног времена утврдити и краће радно вријеме, у границама прописаног интервала, које може бити једнократно или двократно.

**Члан 5**

Када је овом одлуком радно вријеме за одређену дјелатност или на одређеним пословима прописано у различитом трајању у љетњој и зимској сезони, привредни субјекат који обавља дјелатност током цијеле године дужан је да утврди и на видном мјесту истакне почетак и завршетак радног времена посебно за љетњу, а посебно за зимску сезону.

Привредни субјекат који обавља дјелатност сезонски, у смислу посебног закона којим се уређује туризам, дужан је да утврди и истакне радно вријеме за ту сезону.

Љетња сезона траје од 1. априла до 1. новембра, а зимска од 1. новембра до 1. априла.

**Члан 6**

Почетак и завршетак радног времена истиче се на видљив и јасан начин на улазу у објекте у којима се обавља дјелатност из члана 1 ове одлуке, у складу са посебним законима и овом одлуком.

Радно вријеме почиње од момента када корисници услуге могу да уђу у објекат, а завршава се у моменту када корисници услуге не могу да улазе у објекат из члана 1 ове одлуке.

**II ПОЧЕТАК И ЗАВРШЕТАК РАДНОГ ВРЕМЕНА ПРЕМА ВРСТИ ДЈЕЛАТНОСТИ**

**Комуналне дјелатности**

**Члан 7**

Обављање комуналних дјелатности, односно одређених послова у комуналним дјелатностима, чија природа и потребе захтијевају континуитет, организује се у времену од 00,00 до 24,00 часа (снадбијевање водом, одржавање чистоће, пречишћавање и одвођење отпадних вода, пружање погребних услуга, одржавање и коришћење депонија, јавна расвјета, послови хитних интервенција и сл.), укључујући и нерадне и празничне дане у складу са законом.

На пословима наплате комуналних услуга привредни субјекти раде сваког дана од 07,00 до 20,00 часова.

На пословима сахрањивања привредни субјекти раде сваког дана од 10,00 до 17,00 часова, укључујући и нерадне и празничне дане.

**Члан 8**

Зелена пијаца ради сваког дана у љетњој сезони од 06,00 до 18,00, у зимској од 06,00 до 16,00 часова, а недјељом и у дане државних и других празника од 06,00 до 15,00 часова.

Мјешовита пијаца ради сваког дана у љетњој сезони од 08,00 до 21,00, у зимској од 08,00 до 20,00 часова, а недјељом и у дане државних и других празника од 08,00 до 15,00 часова.

Камионска пијаца ради сваког дана у љетњој сезони од 00,00 до 24,00, у зимској од 04,00 до 21,00 час.

Сточна пијаца ради понедјељком и четвртком од 06,00 до 13,00 часова.

Пијаца за продају половних моторних возила и прикључних возила ради недјељом од 08,00 до 14,00 часова.

**Трговина**

**Члан 9**

Привредни субјекат који врши промет робе на мало ради од 06,00 до 22,00 часа .

**Члан 10**

Привредни субјекат који пружа трговинске услуге (агенцијске, посредничке и сл.), ради од 07,00 до 22,00 часа.

**Члан 11**

Трговински центар у смислу ове одлуке представља скуп трговинских, угоститељско – туристичких, занатских, културно – забавних и осталих пратећих садржаја који чини просторну, конструктивну и функционалну цјелину.

Трговински центар ради од 06,00 до 22,00 часа.

**Члан 12**

Бензинска станица ради сваког дана од 00,00 до 24,00 часа.

**Члан 13**

Објекат у којем се организују сајмови, продајне изложбе и други повремени начини обављања трговине ради од 07,00 до 22,00 часа.

**Угоститељство и туризам**

**Члан 14**

Угоститељски објекат за пружање услуге смјештаја и услуге припремања хране, пића и напитака, утврђен посебним законом који регулише област туризма и угоститељства, ради сваког дана од 00,00 до 24,00 часа.

Угоститељски објекат за пружање услуге припремања и услуживања хране, пића и напитака ради од 06,00 до 24,00 часа.

Уколико у оквиру објекта из става 1 овог члана функционише угоститељски објекат врсте ресторан, ноћни или диско клуб, исти је дужан своје радно вријеме ускладити са радним временом дефинисаним ставом 2 овог члана.

**Члан 15**

Угоститељски објекат врсте диско клуб и ноћни клуб који се налази у стамбеној и стамбено – пословној згради, ради од 22,00 до 24,00 часа.

Диско клуб и ноћни клуб који се налази у пословној згради, ради од 22,00 до 03,00 часа.

**Члан 16**

Угоститељски објекат који се налази у пословном објекту, просторији и на простору гдје се претежно обавља друга дјелатност (на аеродрому, аутобуској и жељезничкој станици, бензинској пумпи и трговинском центру), ради у складу са радним временом објекта у коме се налази.

**Члан 17**

Туристичка агенција и привредни субјекат који пружа услуге изнајмљивања возила (пословница rent-a-car, и сл.) ради у љетњој сезони од 06,00 до 22,00 часа, а у зимској од 07,00 до 20,00 часова.

Туристичка организација Општине Зета ради сваког радног дана од 08,00 до 16,00 часовa.

**Занатство**

**Члан 18**

Привредни субјекат који пружа занатске услуге ради од 07,00 до 22,00 часа у љетњој и од 07,00 до 21,00 час у зимској сезони.

**Култура и спорт**

**Члан 19**

Библиотеке и читаонице раде сваког радног дана од 07,00 до 20,00 часова.

**Члан 20**

Биоскопи раде од 09,00 до 01,00 час.

**Члан 21**

Музеји и галерије раде сваког дана од 09,00 до 20,00 часова, осим понедјељком.

Изузетно, у случају најављених дипломатских и групних туристичких посјета, објекти из става 1 овог члана раде и у дане који су овим чланом прописани као нерадни и у празничне дане.

**Члан 22**

Спортски објекат (кошаркашки, фудбалски и тениски терен, балон сала, базен, фитнес центар и слични објекат) ради од 06,00 до 24,00 часа у љетњој и од 06,00 до 23,00 часа у зимској сезони.

**Игре на срећу и забавне игре**

**Члан 23**

Казино и објекат у којем се приређују игре на срећу на аутоматима ради од 00,00 до 24,00 часа.

Објекат у којем се приређује томбола затвореног типа ради од 07,00 до 24,00 часа.

Објекат у којем се приређују кладионичке игре ради од 08,00 до 23,00 часа.

**Члан 24**

Објекат у којем се приређују забавне игре (рачунар, симулатор, видео – аутомат, флипер, билијар и сл.) ради од 08,00 до 22,00 часа у љетњој и од 09,00 до 20,00 часова у зимској сезони.

Уколико се забавне игре организују у угоститељским објектима, примјењују се одредбе ове одлуке које регулишу радно вријеме тог објекта.

**III РАДНО ВРИЈЕМЕ ДУЖЕ ОД ПРОПИСАНОГ**

**Члан 25**

По захтјеву привредног субјекта, привремено се може одобрити радно вријеме дуже од прописаног (у даљем тексту: продужено радно вријеме), у трајању до два сата, на период до шест мјесеци.

Изузетно, продужено радно вријеме до 6 мјесеци може се одобрити у трајању:

* до осам сати у љетњој сезони, односно до девет сати у зимској сезони објекту у коме се обавља трговина на мало прехрамбеним производима и пекари која обавља искључиво занатску, односно занатско – трговинску дјелатност,
* до три сата објекту брзе хране који се не налази у стамбеној и стамбено – пословној згради, као и објекту исте врсте смјештеном у привременом монтажном објекту – киоску, за производе “за понијети”,
* до три сата угоститељском објекту врсте диско клуб и ноћни клуб који је лоциран у дијелу породичне стамбене зграде,
* до два сата угоститељском објекту који се налази у оквиру стамбене или стамбене пословне зграде са највише петнаест стамбених јединица, уз достављени извод из листа непокретности и писмене сагласности станара овјерене код нотара.

**Члан 26**

Привредном субјекту који обавља трговинску, односно занатску дјелатност и трговинском центру може се трајно одобрити продужено радно вријеме у трајању до два сата.

Привредни субјекат коме је трајно продужено радно вријеме не може остварити право из члана 25 ове одлуке.

**Члан 27**

Привредни субјекат који почиње са обављањем дјелатности може покренути поступак за продужење радног времена протеком рока од 30 дана од дана почетка обављања дјелатности.

**Члан 28**

Уз захтјев за одобрење продуженог радног времена, органу локалне управе надлежном за послове предузетништва (у даљем тексту: надлежни орган) подноси се:

* одлука надлежног органа привредног субјекта о распореду радног времена и
* писмене сагласности станара овјерене код нотара.

Копија пријаве о обављању дјелатности, рјешење о испуњавању услова за обављање дјелатности или други докази у складу са посебним прописима, прибављају се по службеној дужности.

**Члан 29**

Надлежни орган доноси рјешење о продуженом радном времену уз претходну сагласност посебне службе локалне управе надлежне за послове инспекцијског надзора (у даљем тексту: Комунална инспекција), Комуналне полиције и органа државне управе надлежног за одржавање јавног реда и мира (у даљем тексту: полиција).

Органи из става 1 овог члана дају претходну сагласност за продужење радног времена у року од 15 дана од дана подношења захтјева надлежном органу.

Сагласност из става 2 овог члана даје се под условом да против привредног субјекта који је поднио захтјев за продужење у периоду од шест мјесеци прије подношења захтјева нијесу предузимали мјере и радње из своје надлежности, односно мјере ради одржавања јавног реда и мира, а у области угоститељства и са аспекта употребе извора буке и поштовања граничних вриједности нивоа буке.

Изузетно, по захтјеву привредног субјекта из члана 26 ове одлуке надлежни орган рјешава без претходне сагласности Комуналне инспекције, Комуналне полиције и полиције.

**IV НАДЗОР**

**Члан 30**

Послове инспекцијског надзора над спровођењем ове одлуке врши комунални инспектор.

Комунални надзор и обезбјеђење комуналног реда у области контроле радног времена, врши комунални полицајац у складу са законом.

**V КАЗНЕНЕ ОДРЕДБЕ**

**Члан 31**

Новчаном казном од 150 еура до 10.000 еура казниће се за прекршај правно лице ако:

* у објекту у коме обавља дјелатност не држи овјерену одлуку о распореду радног времена (члан 3 став 2)
* не ради у радном времену утврђеном одлуком о распореду радног времена (члан 4)
* не ради у времену одређеном одредбама ове одлуке
* поступа супротно члану 6 ове одлуке
* не прибави одобрење надлежног органа локалне управе о радном времену дужем од прописаног (члан 25, 26)
* поступа супротно члану 28 ове одлуке.

За прекршај из става 1 овог члана казниће се предузетник новчаном казном у износу од 50 еура до 3000 еура, одговорно лице у правном лицу и физичко лице у износу од 20 еура до 1000 еура.

**VI ПРЕЛАЗНЕ ОДРЕДБЕ**

**Члан 32**

Привредни субјекат дужан је да усклади радно вријеме са одредбама ове одлуке у року од 60 дана од дана ступања на снагу исте.

Одлука о распореду радног времена из члана 3 став 1 ове одлуке доставља се Комуналној полицији у року од 8 дана од дана усклађивања.

**VII ЗАВРШНЕ ОДРЕДБЕ**

**Члан 33**

Даном ступања на снагу ове одлуке престаје да важи Одлука о радном времену (“Службени лист Црне Горе – општински прописи”, бр. 027/20).

**Члан 34**

Ова одлука ступа на снагу осмог дана од дана објављивања у “Службеном листу Црне Горе – општински прописи”.

Број:Д 32-

Анови, \_\_\_\_/\_\_\_\_/2023.године

**СКУПШТИНА ОПШТИНЕ ЗЕТА**

**–––––––––––––––––––––––––––**

**Предсједник Скупштине**

**Образложење**

Правни основ за доношење ове Одлуке садржан је у одредбама члана 27 став 1 тачка 25 Закона о локалној самоуправи (“Службени лист Црне Горе”, бр. 002/18, 034/19, 038/20, 050/22 и 084/22) којим је прописано да општина, у складу са законом и другим прописима утврђује радно вријеме у одређеним дјелатностима и одређује подручја у којима се може обављати одређена дјелатност, члана 67 став 5 Закона о раду (“Службени лист Црне Горе”, бр. 074/19, 008/21, 059/21, 068/21 и 145/21) којим је прописано да одлуком надлежног државног органа, односно органа јединице локалне самоуправе утврђује се распоред, почетак и завршетак радног времена у одређеним дјелатностима и на одређеним пословима, члана 15 став 1 тачка 25 Статута Општине Зета (“Службени лист Црне Горе – општински прописи”, бр. 012/23) којим је прописано да општина у складу са законом и другим прописима утврђује радно вријеме у одређеним дјелатностима и одређује подручја у којима се може обављати одређена дјелатност и члана 34 став 2 горе поменутог Статута којим је прописано да Скупштина доноси прописе и друге опште акте.

Одлука о радном времену састоји се из седам поглавља.

У поглављу број I под називом Опште одредбе уређен је распоред, почетак и завршетак радног времена привредних субјеката.

У поглављу број II прописан је почетак и завршетак радног времена према врсти дјелатности.

У поглављу број III прописано је под којим условима се по захтјеву привредног субјекта може одобрити радно вријеме дуже од прописаног.

У поглављу број IV предвиђени су послове инспекцијског и комуналног надзора и обезбјеђење комуналног реда над спровођењем ове одлуке.

У поглављу број V предвиђене су казне за прекршај за правно лице, предузетника, одговорно лице у правном лицу и физичко лице.

У поглављу број VI под називом “Прелазне одредбе” прописана је обавеза привредног субјекта да усклади радно вријеме са одредбама ове одлуке са роком за исто.

У поглављу број VII под називом “Завршне одредбе” прописано је ступање на снагу ове одлуке.